ລົງມືກໍ່ສ້າງສຳນັກງານສະຖານກົງສູນໃຫຍ່ຫວຽດນາມປະຈຳພາກເໜືອລາວ
(ພິທີລົງມືກໍ່ສ້າງໂຄງການ ກໍ່ສ້າງສຳນັກງານ
ອົງການຜູ້ຕາງໜ້າ ຫວຽດນາມ ປະຈຳ ຫລວງພະບາງ)
ຕອນເຊົ້າວັນທີ 07/01, ຫົວໜ້າສະຖານກົງສູນ ຫວຽດນາມ ປະຈຳແຂວງ ຫລວງພະບາງ, ລາວ, ຈັດຕັ້ງພິທີລົງມືກໍ່ສ້າງໂຄງການ “ກໍ່ສ້າງສຳນັກງານ, ເຮືອນຢູ່ໃຫ້ພະນັກງານພາລະກອນອົງການຜູ້ຕາງໜ້າ ຫວຽດນາມ ປະຈຳ ຫລວງພະບາງ”. ນະພິທີ, ຫົວໜ້າສະຖານກົງສູນ ຫວຽດນາມ ປະຈຳແຂວງ ຫລວງພະບາງ ແລະ ບັນດາແຂວງພາກເໜືອ ລາວ, ທ່ານ ເຈີ່ນວັນຕ໋ວນ ເນັ້ນໜັກວ່າ: ພາຍຫລັງການກໍ່ສ້າງສຳເລັດ, ສຳນັກງານແຫ່ງໃໝ່ນີ້ ແມ່ນເຮືອນລວມ, ແມ່ນແຫ່ງເຕົ້າໂຮມ, ແບ່ງປັນແນວຄິດຈິດໃຈ, ຄວາມມຸ່ງມາດປາດຖະໜາຂອງປະຊາຊົນ, ບັນດາວິສາຫະກິດ ຫວຽດນາມ ແລະ ຊ່ວຍຍົກສູງທີ່ຕັ້ງຂອງປະຊາຄົມຊາວ ຫວຽດນາມ ໃນເຂດພາກເໜືອ ລາວ. ກິດຈະກຳນີ້ ກໍ່ປະກອບສ່ວນປັບປຸງ ແລະ ພັດທະນາສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງ 2 ປະເທດ ຫວຽດນາມ - ລາວ ເວົ້າລວມ, ລະຫວ່າງບັນດາແຂວງພາກເໜືອ ລາວ ກັບບັນດາແຂວງ, ນະຄອນຂອງ ຫວຽດນາມ ເວົ້າສະເພາະ.
ຄາດຄະເນວ່າ ພາຍຫລັງລົງມືກໍ່ສ້າງເປັນເວລາ 12 ເດືອນ, ໂຄງການ “ກໍ່ສ້າງສຳນັກງານ, ເຮືອນຢູ່ໃຫ້ພະນັກງານພາລະກອນອົງການຜູ້ຕາງໜ້າ ຫວຽດນາມ ປະຈຳ ຫລວງພະບາງ” ຈະສຳເລັດ.
(ແຫຼ່ງຄັດຈາກ VOV)